Uppgávan hjá einum tjóðveldisumboði á Fólkatingi verður í hesum høpi • at geva dønum kunning í málum, sum viðvíkja Føroyum-herundir at fáa danskar politikarar at skilja, at Føroyar ikki kunnu stjórnast úr Keypmannahavn • at leggja dønum eina við, at Danmark sambært ST-reglum hevur skyldu at stuðla føroyskari sjálvstýrisstremban, eisini um talan er um stovnsetan av føroyskum fullveldi • at sannføra danska almenningin um, at føroysk sjálvbjargnisstremban ikki er antidonsk, men er grundað á rættin til sjálvsavgerðarrætt og á virðingina fyri tjóðskapinum og sjálvsavgerðarrættinum hjá øðrum • at leggja seg eftir at fáa treytaleysa ávirkan á danska Føroya-politikkin, t. v. s. uttan at hendan ávirkan skal lønast aftur við stuðli í málum, sum eru donsk burturav • halda seg og føroyskar myndugleikar kunnaðar um, hvat ein komandi donsk stjórn hugsar og ger í Føroya-málinum